Шанхай_Мастэрс_2013_(снукер)
Трэці дзень (18 верасня)
Другі нумар сусветнага рэйтынгу снукерыстаў Марк Сэлбі сустракаўся з уладальнікам уайлдкард кітайскім аматарам Лінем Шуаем. Азіятскі снукерыст выйграў стартавы фрэйм з брэйкам у 55 балаў, пасля чаго Сэлбі зраўняў лік з пераможнай серыяй у 53 ачкі ў другой партыі і выйграў трэцюю з падыходамі ў 39 і 24 бала. У пачатку чацвёртага фрэйма брытанец аформіў падыход у 42 ачкі, пасля чаго выйграў партыю на каляровых шарах, зрабіўшы лік 3:1 на сваю карысць, а Лінь дамінаваў у пятым фрэйме, узяўшы другое ачко. Пераможца Шанхай Мастэрс 2011 перамог у шостай партыі, зачысціўшы каляровыя шары да чорнага, пасля чаго аформіў сэнчуры-брэйк, 120 (відэа), і выйшаў у наступны раўнд турніру. 10-ы сеяны Марк Ален з Паўночнай Ірландыі гуляў супраць Раяна Дэя, які займаў 27-е месца ў рэйтынгу. Пераможца World Open Ален дамінаваў у першай партыі, пасля чаго валіец зраўняў лік, з 28-мю штрафнымі ачкамі выйграўшы доўгі другі фрэйм на апошнім зялёным шары. Дэй, фіналіст першага Шанхай Мастэрс 2007 года, прадэманстраваў добрую сярыйнасць, пакінуўшы за сабой дзве наступныя партыі з брэйкамі ў 72 і 55 ачкоў. У пятым фрэйме 33-гадовы гулец з Уэльса выканаў серыю ў 43 ачкі, пасля чаго выйграў партыю на каляровых шарах, зрабіўшы лік 4:1 на сваю карысць. Аформіўшы яшчэ адзін брэйк за 50, 73 бала, Раян узяў верх у пятым фрэйме запар і выйграў матч з лікам 5:1. 12-ы нумар сусветнага рэйтынгу Дзін Цзюньхуэй з Усі сустракаўся з Дэвідам Гілбертам, які ўпершыню патрапіў у асноўную стадыю спаборніцтва. Дзін узяў першы фрэйм з серыяй у 68 ачкоў, пасля чаго ішоў наперадзе у другой партыі з лікам 48:4, але 39-ы сеяны турніру выканаў падыход у 43 бала і пазней выйграў фрэйм на каляровых шарах. Азіят, які дайшоў да чвэрцьфіналу першынства ў 2009 годзе, дамінаваў у доўгай трэцяй партыі, пасля чаго выйграў два наступных фрэйма з выдатнымі брэйкамі ў 129 і 106 балаў (відэа), зрабіўшы лік 4:1 на сваю карысць. Гілберт выканаў падыход у 57 ачкоў у пачатку шостай партыі, на які Дзін адказаў 58-мю баламі, але брытанец давёў фрэйм да перамогі на апошнім ружовым шары. 26-гадовы кітаец здзейсніў падыход у 49 ачкоў у пачатку сёмай партыі, пасля чаго давёў фрэйм і паядынак да перамогі, патрапіўшы ў 1/8 фіналу на Шона Мёрфі. Апошнім паядынкам, які завяршыўся 18 верасня, стала сустрэча паміж Робертам Мілкінсам, які займаў 13-ы радок у афіцыйным рэйтынгу, і дэбютантам Шанхай Мастэрс Маркам Джойсам. 46-ы сеяны выйграў першую партыю з серыяй у 75 балаў, пасля чаго Мілкінс, які толькі аднойчы дайшоў да 1/8 фіналу турніру ў 2011 годзе, выйграў наступны фрэйм на каляровых шарах, прайграючы па ходзе з лікам 21:58. 30-гадовы Джойс зноў выйшаў наперад у матчы, зрабіўшы падыход у 48 ачкоў у пачатку трэцяй партыі, але Роберт усталяваў лік 2:2 з пераможным брэйкам у 47 балаў у чацвёртым фрэйме. Марк выйграў пятую і шостую партыі з серыямі ў 53 і 45 ачкоў, і лік у матчы стаў 4:2 на яго карысць. У сёмым фрэйме 37-гадовы Роберт Мілкінс выканаў падыход у 32 бала, павёўшы ў ліку 32:26, але яго сапернік адказаў 35-цю ачкамі, пасля чаго снукерыст з Глостэра, які дайшоў да паўфіналаў на двух першых рэйтынгавых турнірах у сезоне, Усі Класік і адкрытым чэмпіянаце Аўстраліі, аформіў клірэнс у 33 бала і скараціў адставанне да аднаго ачка. Пасля гэтага Мілкінс дамінаваў у дзвюх наступных партыях, выйграўшы іх з найвышэйшымі серыямі ў 41 і 45 балаў і вырваўшы перамогу ў паядынку з лікам 5:4.